**Ανάλυση Μεγάλων Δεδομένων για την Παραγωγή Ιστοριών Δημοσιογραφικού Ενδιαφέροντος.**

Βρισκόμαστε ήδη σε μια νέα κατεύθυνση και προοπτική για τη δημοσιογραφία. Η νέα αυτή ευκαιρία είναι η δημοσιογραφία που βασίζεται στην επιστήμη των δεδομένων και μπορεί να αντιμετωπίζει πηγές και τεράστια δεδομένα, δομημένα ή αδόμητα από τα οποία να προκύπτουν ενδιαφέρουσες ιστορίες, όπως π.χ. τα Panama Papers η επεξεργασία των οποίων προκάλεσε παγκόσμια προσοχή και έρευνες σε 79 χώρες.

Οι μέθοδοι της επιστήμης των δεδομένων μπορούν να εφαρμοστούν για να βρεθούν εμπειρικά σωστές ιστορίες από τα τεράστια ποσά των δεδομένων που συλλέγονται μέχρι τώρα από κάθε πτυχή της ζωής μας. Οι δημοσιογράφοι δεδομένων είναι εμπειρογνώμονες σε εμπειρική αξιολόγηση, έρευνα δεδομένων και οπτικοποίηση, μέθοδοι που μπορούν να βοηθήσουν να ρίξουν φως σε πολλά θέματα δημόσιου ενδιαφέροντος.

Οι πτυχιακές εργασίες επικεντρώνονται στη σύγκλιση των δύο αυτών περιοχών (δημοσιογραφίας και επιστήμης δεδομένων), ώστε οι φοιτητές ως νέοι δημοσιογράφοι αξιοποιώντας υπολογιστικές τεχνικές να δημιουργήσουν ιστορίες μέσω των οποίων να ειδικευθούν στο νέο αυτό γνωστικό πεδίο και να αποκτήσουν τις δεξιότητες και τα ταλέντα ενός επιστήμονα δεδομένων.

**Διαθέσιμες Θέσεις**: 2

**Προϋποθέσεις**:

Οι υποψήφιοι φοιτητές θα πρέπει να έχουν εξεταστεί επιτυχώς στα παρακάτω μαθήματα:

To σεμινάριο “Ανάλυση Δεδομένων στη Δημοσιογραφία" καθώς και τα μαθήματα του πρώτου έτους (α) "Τεχνολογία της Πληροφορίας στην Επικοινωνία και τα ΜΜΕ", (β) "Πρακτικές Εφαρμογές της Τεχνολογίας στην Επικοινωνία και τα ΜΜΕ"

**Επιλογή:**

Θα επιλεγούν οι φοιτητές με την καλύτερη βαθμολογία στα παραπάνω μαθήματα

Κ. Μουρλάς